Bajorai (Tauragnai)
Bajorai – kaimas Utenos rajono savivaldybėje, 6 km į šiaurę nuo Tauragnų, Ažvinčių–Minčios girios pakraštyje, prie kelio  4909  Tauragnai–Sirvydžiai–Daugailiai  (atšaka į Musteikius). Riogso mitologinis Bajorų akmuo, yra senkapis, senos neveikiančios kaimo kapinės. Žemės nederlingos, akmenuotos. Pasak legendo, velnias už kažką nubaudęs žmones, atrišęs maišą ir pribarstęs daugybę didelių ir mažų akmenų. Dėl jų žemę buvo labai sunku dirbti metaliniais įrankiais. Žemdirbiai turėdavo ypač garsias Bajorų akėčias, sudėtas iš kelių medinių skirtingų dalių, lengvai riedančias ir per akmenis.